kardosdrur/scandi-wiki huggingface dataset:
Verner von Heidenstam

Carl Gustaf Verner von Heidenstam (født 6. juli 1859, død 20. maj 1940) var en svensk forfatter og digter og vinder af Nobelprisen i litteratur i 1916. Han var medlem af Svenska Akademin fra 1912.

Verner von Heidenstam debuterede som forfatter i 1888 med en digtsamling, der med sin romantik, individualisme og sensualitet brød med den hidtil rådende svenske litterære tradition baseret på realisme og naturalisme. Dette skifte blev epokegørende og dannede et nyt stilistisk ideal for andre svenske forfattere i 1890'erne og årene derefter.

Verner von Heidenstam var gift tre gange, men alle hans ægteskaber blev opløst. Hans sidste livsledsager gennem 20 år var den danske forfatter Kate Bang.

Udvalgte værker 
 Vallfart och vandringsår (1888) 
Endymion (1889, roman)
Pepitas bröllop (1890)
Hans Alienus (1892)
Dikter (1895)
Karolinerna (1897-98, historisk roman)
Heliga Birgittas pilgrimsfärd (1901)
Folkungaträdet: Folke Filbyter (1905)
Folkungaträdet: Bjälboarvet (1907)
Svenskarna och deras hövdingar(1908)
Nya Dikter (1915)
När kastanjerna blommade (1941, postum udg.)

Eksterne henvisninger 
 

 
 Verner von Heidenstam hos Projekt Runeberg

Romanforfattere fra Sverige
Digtere fra Sverige
Nobelprismodtagere i litteratur
Medlemmer af Svenska Akademien
Nobelprismodtagere fra Sverige
Svenskere i 1800-tallet
Svenskere i 1900-tallet
Svensksprogede forfattere fra Sverige
Svenska Akademien

Det litterære selskab Svenska Akademien, De Aderton ("de atten", efter antallet af medlemmer), blev stiftet den 20. marts 1786 af kong Gustav 3. af Sverige. Dets formål er at fremme den svenske litteratur og det svenske sprog.

Akademiet er internationalt mest kendt for som rolle som jury for Nobelprisen i litteratur. I Sverige er akademiet også kendt som udgiver af Svenska Akademiens ordbok, den mest anerkendte ordbog over svensk sprog.

Permanent sekretær (Ständig Sekreterare) 
 Nils von Rosenstein, 1786–1824
 Frans Michael Franzén, 1824–1834
 Bernhard von Beskow, 1834–1868
 Johan Erik Rydqvist, 1868-1869 (konstituert)
 Ludvig Manderström, 1869–1872
 Carl Gustaf Strandberg, 1872–1874 (konstituert)
 Henning Hamilton, 1874–1881
 Bror Emil Hildebrand, 1881–1883 (konstituert)
 Carl David af Wirsén, 1883–1884 (konstituert); 1884-1912 (ordentlig)
 Hans Hildebrand, 1912 (konstituert)
 Erik Axel Karlfeldt, 1913–1931
 Per Hallström, 1931–1941
 Anders Österling, 1941–1964
 Karl Ragnar Gierow, 1964–1977
 Lars Gyllensten, 1977–1986
 Sture Allén, 1986–1999
 Horace Engdahl, 1999–2009
 Peter Englund, 2009–2015
 Sara Danius, 2015–2018
 Anders Olsson , 2018- 2019
 Mats Malm, 2019

Eksterne henvisninger 
 Svenska Akademien
 Svenska Akademiens ordbog online

Litteratur
Akademien
Etableret i 1786
Akademier
DivX

DivX, forkortelse for Digital Video Exchange er en videostandard lavet af DivXNetworks Inc. DivX er en af verdens mest udbredte teknologier indenfor video, og har pr. dags dato over 200 millioner brugere verden over. DivX er kendt for at kunne komprimere lange og store videoer. Typisk komprimeres DVD-videoer fra 5 gigabyte til ca. 700 megabyte.

Eksterne links 
 DivX.com  www.divx.com
 DivX Digest  www.divx-digest.com/
 DivX Movies www.divxmovies.com
 

Video codecs
Hutchison Whampoa

Hutchison Whampoa Limited (HWL, ) () er et multinationalt konglomerat fra Hongkong. Virksomheden er bl.a. engageret i havne og telekommunikation i 14 lande. Inden for telekommunikation drives brandet 3. Forretningsområder i konglomeratet inkluderer også detailhandel, ejendomsinvesteringer og infrastruktur. 49,97 % af aktierne i Hutchison Whampoa er ejet af Cheung Kong (Holdings).

Historie 
Oprindeligt var Hutchison Whampoa to separate virksomheder, der begge blev etableret i det 19. århundrede. Hong Kong and Whampoa Dock blev etableret i 1863 af den britiske købmand John Duflon Hutchison, og Hutchison International blev etableret i 1877. 

I 1960'erne fik Hutchison International en dominerende andel i Hong Kong and Whampoa Dock,og i 1977 overtog Hutchison hele Hong Kong and Whampoa Dock, hvorefter Hutchison Whampoa Limited blev skabt. 

Tiltrods for en række værdifulde ejendomsinterreser i havne og detailhandel, så fik virksomheden økonomiske vanskeligheder og Hongkong and Shanghai Banking Corporation (HSBC), overtog 22 % af virksomheden.

25. september 1979 solgte HSBC sine aktier til Cheung Kong for HK$ 639 mio.

Forretningsområder 
HWL driver forretninger i 54 lande og har omkring 230.000 medarbejdere på verdensplan. Virksomhedens seks kerneområder er:
 Havne og havnerelaterede services
 Ejendomme og hoteller
 Detailhandel
 Energi, Infrastruktur, Investeringer og andet
 Telekommunikation
 Video Delivery løsninger

Kilder

Eksterne henvisninger 

Hutchison Whampoa 
Hutchison Whampoa Limited Company Profile Yahoo! Finance

 
Etableret i 1977
Investor AB

Investor AB er et svensk investeringsselskab, oprettet i 1916, som helt fra begyndelsen har været kontrolleret af familien Wallenberg gennem de såkaldte Wallenbergstiftelserna, som er hovedejere af selskabet. Selskabet ejer en kontrollerende aktiepost i adskillige store svenske selskaber og mindre andele i et antal andre firmaer. I 2006 havde det en markedsværdi på 119 mia. s.kr. I øjeblikket er Investors finansielle position stærk, og det er næsten gældfrit.

Nøgle-oplysninger 
31. december 2004
 Børsnoterede besiddelsers markedsværdi:88,91 mia. s.kr
 Ikke børsnoterede besiddelsers markedsværdi: 16,62 mia. s. kr.("nye investeringer, unoterede" + "andre" (formodentligt unoterede værdipapirer), 9,56 + 7,05)
15. oktober 2006
 Firmaets aktier sælges 25 % billigere end den totale værdi af dets aktiver. En mulig forklaring er selskabets praksis med at udstede 'dobbelt-klasse' aktier til Wallenberg- familien, som kun ejer 21,7 % af selskabet, men kontrollerer 46,6 %,- ved at have aktier med flere stemmer.
 16 % af Investors nettoværdi udgøres af unoterede ('private equity') investeringer. Disse omfatter del-ejerskab af EQT og Investor Capital Partners, et Hong Kong-baseret datterselskab.

Investeringer 
 ABB – kraft- og automatiseringsteknologi (7.5% ejerandel, 7.5% stemmeret)
 Atlas Copco – industrielt værktøj og udstyr (15% ejerandel, 21% stemmeret)
 Astra Zeneca – farmaceutisk (2.5% ejerandel, 2.5% stemmeret)
 Electrolux – forbruger udstyr (11% ejerandel, 28% stemmeret)
 Ericsson – telekommunikation (4% ejerandel, 19% stemmeret)
 Husqvarna – Automatisering, kædesav- og symaskine fabrikant (10% ejerandel, 29% stemmeret)
 IBX – Formidler af effektiv indkøbsløsninger og services
 OMX – Nordisk værdipapir børs (11% ejerandel, 11% stemmeret)
 Saab – fly og militær teknologi (20% ejerandel, 37.5% stemmeret)
 SEB – bankvirksomhed (18% ejerandel, 18.5% stemmeret)
 Bredbandsbolaget (BBB) – en bredbånds- og telefoniudbyder. Denne var i begyndelsen i vanskeligheder men blev solgt i 2005 til Telenor med fortjeneste. 
 3 Scandinavia (3. generations mobiltelefoni services). Et joint venture med Hutchison Whampoa. I 2008 vil Wallenbergerne have investeret 8-10 mia. s.kr for deres 40% ejerandel.
 Investor Growth Capital (som finansierer nystartede virksomheder indenfor health care og teknologi i USA. 
 Novare – et vikarbureau. 
 Grand Hôtel i Stockholm.

Tidligere besiddelser 
 Saab Automobile – købt af General Motors
 Scania – solgte en del af sin ejerandel til Volkswagen AG i 2000, og resten i marts 2008. 
 WM-data – IT services (Solgt i august 2006)
 Gambro – afnoteret fra Stockholmsbörsen den 19. juli 2006 og indgår nu i Investors såkaldte operative investeringer.

Noter 

 
Etableret i 1916
Virksomheder i Stockholm
Otto Kretschmer

Otto Kretschmer (1. maj 1912 – 5. august 1998) var en tysk ubådskaptajn under 2. verdenskrig. Målt på den sænkede tonnage, var han den mest succesfulde kaptajn, da han nåede at sænke 47 skibe med en samlet tonnage på 274.333 ton i perioden september 1939 til marts 1941, hvor han blev taget til fange.

Blandt hans sænkninger var den danske motortanker Danmark på 10,517 ton, der gik ned den 12. januar 1940.

Eksterne henvisninger og kilder 

Officerer fra Tyskland
Tysklands militære personel i 2. verdenskrig
Modtagere af Jernkorset
George E. Dixon

George E. Dixon (? – 17. februar 1864) var løjtnant i den amerikanske borgerkrig. Han er bedst kendt som kaptajn på ubåden H.L. Hunley under dens mission med at sænke USS Housatonic, men blev også kendt for at have været med i slaget ved Shiloh. Ved udgravningen af udbåden fandt marinearkæologerne på kaptajnen en guldmønt, med en fordybning i. Dette menes at bekræfte den overleverede historie, om at Dixon var blevet givet en guldmønt af sin elskede. Hun bad ham om altid at have den på sig for at den kunne bringe ham held. Ved slaget ved Shiloh skulle denne guldmønt være blevet ramt af en kugle, og dermed have reddet Dixon.

Referencer 

Personer i den amerikanske borgerkrig
Officerer fra USA
Jostein Ansnes

Jostein Ansnes (født 10. november 1972 i Surnadal i Norge) er en norsk guitarist som er medlem af grupperne Dadafon og Famntak.

Eksterne henvisninger 
 Dadafon 
 Famntak 

Guitarister fra Norge
Mariano Piccoli

Mariano Piccoli (født 11. september 1970 i Trento) er en tidligere italiensk landevejscykelrytter.

Eksterne henvisninger 

 Sejre på cyclebase.nl
 Sejre på cykelsiderne.net

Mandlige cykelryttere fra Italien
Francis Pélissier

Francis Pélissier (13. juni 1894 – 22. februar 1959) var en fransk professionel landevejscykelrytter fra Paris. Han var bror til Tour de France-vinderen Henri Pélissier. Han vandt adskillige klassikere som Paris-Tours, Bordeaux-Paris og Grand Prix Wolber. Han har også vundet det franske mesterskab i landevejscykling tre gange (1921, 1923 and 1924) og to etaper i Tour de France.

Eksterne henvisninger 

 Profil på cykelsiderne.net
 Sejre på cyclebase.nl 

Mandlige cykelryttere fra Frankrig
Miguel María Lasa

Miguel María Lasa Urquía (født 4. november 1947 i Oiartzun) er en tidligere spansk landevejscykelrytter. Han vandt fire etaper i Vuelta a España og pointkonkurrencen i 1975. Han er også sluttet på podiet i Vuelta a España fire gange (1972, 1974, 1975, 1977). Han har også vundet to etaper i Tour de France og tre etaper i Giro d'Italia.

Eksterne links 
 Profil på cykelsiderne.net
 Profil på cyclebase.nl

Mandlige cykelryttere fra Spanien
Nikolaj Vladimirovitj Satejev

Nikolaj Vladimirovitj Satejev (, ; født 30. juni 1926 i Nisjnij Novgorod, Sovjetunionen, død 28. august 1998 i Moskva, Den Russiske Føderation) var russisk ubådskaptajn, og den kendte kaptajn fra ubåden K-19, der blev søsat påtrods af at den ikke var sejlklar. Han blev normineret til Nobels fredspris på grund sin indsats på ubåden under et havari med risiko for en radioaktiv katastrofe.

Personer fra Nisjnij Novgorod
Militærfolk fra Sovjetunionen
Russere i 2. verdenskrig
José Antonio González

José Antonio González Linares (født 25. februar 1946 i San Felices de Buelna) er en tidligere spansk landevejscykelrytter.

Eksterne links 
 Profil på cykelsiderne.net
 Profil på cyclebase.nl

Mandlige cykelryttere fra Spanien
Encyclopedia Galactica

Encyclopaedia Galactica er en fiktiv hypotetisk encyklopædi, i en fremtidig civilisation, der har bredt sig til hele galaksen. Den indeholder al den viden som samfundet med dets billioner af mennesker og tusinde års af historie har opsamlet.

Den første der omtalte Encyclopaedia Galactica var forfatteren Isaac Asimov i bogen Foundation (på dansk Stiftelsen) fra 1951, hvor encyklopædien spillede en central rolle i civilisationens overlevelse. Efterfølgende har flere forfattere brugt begrebet, både inden for videnskab og science fiction. Eksempler på dette er Carl Sagans bog Cosmos (fra 1980) og Sagans efterfølgende dokumentar serie af samme navn, hvor der refereres til en hypotetisk fremtidig civilsation hvor al viden var samlet et sted. De første udgaver af tegneserien Legion of Super-Heroes havde også Encyclopaedia Galactica som omdrejningspunkt. Bredest kendt er dog begrebet i Douglas Adams' Hitchhiker's Guide to the Galaxy (på dansk Håndbog for vakse Galakseblaffere), hvor den kendes som guiden:

Referencer 
 BBC – h2g2 – The Hitchhiker's Guide to the Galaxy 
 Galaxy Quest – Wikipedia er den virkelige verdens Håndbog for Galakseblaffere: Stor, nørdet og upræcis 
 Encyclopaedia Galactica  i science ficition universet Orions Arm
 Encyclopedia Galactica – i Asimovs Foundation univers

Isaac Asimovs Foundation Univers
Hitchhiker's Guide to the Galaxy
Encyklopædier
Arvin Sloane

Arvin Sloane er en fiktiv karakter i tv-serien Alias, spillet af Ron Rifkin. Sloane er leder af forbryderkartellet SD-6 i Los Angeles og viser sig gennem serien at tæt knyttet til både Sydney og Jack Bristow.
Somebody Put Something in My Drink

"Somebody Put Something in My Drink" er en sang af Ramones fra deres album Animal Boy fra 1986. Den er skrevet af Ramones' trommeslager Richie Ramone, som kom med i bandet i 1983, og var angiveligt baseret på en oplevelse han havde haft, hvor han fik serveret en drink med LSD i. 

All Music Guide to Rock har skrevet af Joey Ramone's "aggressive sangoptræden" på nummeren ødelægges totalt af et "skamløst poleret synthesizer backing track". Children of Bodom, The Meteors, Plan 4, Nosferatu, Mortifer, Farben Lehre og Acid Drinkers har alle indspillet coverversioner af denne sang.

Henvisninger 
All Music Guide to Rock: The Definitive Guide to Rock, Pop, and Soul. Backbeat Books; 3. udgave. S. 916.

Sange fra 1986
Nationalkomitéen for et frit Europa

Nationalkomitéen for et frit Europa (eng.: National Committee for a Free Europe) var en amerikansk antikommunistisk gruppering, grundlagt i juni 1949 i New York, som arbejdede for at frigøre Europa fra sovjetisk besættelse og diktatur. Nationalkomitéen stod bag den amerikanske antikommunistiske radiostation Radio Free Europe.

Den kolde krig
Trine Glud

Trine Lizette Glud (født 30. november 1982) er en dansk skuespiller og tegnefilmsdubber.

Filmografi 
Speaker på Disney Channel.
Speaket reklamer for Carlsberg , Toys "R" Us og TOP-TOY.
Announcer på Wii - Family Sports Game.

Tegnefilm 

 Fanboy og Chumchum – Chumchum
 Doc McStuffins – Lamse
 Monsters and Aliens – Squeep
 Total Drama: Revenge of the Island – Zoe
 Julius and Friends – Ping
 Geek Charming – Hannah
 Prep and Landing  – Magee
 Buller - Mimi
 Symbionic Titan – Iilana
 Teenage Mutant Ninja Turtles (2003) – April O'Neil / Viral
 Angelina Ballerina – Rikke
 Den lille delfin på eventyr – Sparky/Havets stemme/Carls mor
 D.U.B. - De Usynlige Børns netværk – Vin
 Bakugan – Fabia Sheen
 Spruttepatruljen – Vips
 Poppixie – Amore 
 Winx Club – Mirta/Lucy/Piff/Lockette
 Winx Club - The Lost Kingdom – Mirta/Lucy/Piff/Lockette
 Atomic Betty – Betty
 Lunar Jim – Rikke
 Dinosaur King – Zoe / Shear
 Naruto – Ino Yamanaka
 Racerbilen Rorri – Kiki
 Motormus fra Mars – Carbine
 Storm Hawks – Starling
 Xiaolin Showdown – Kimiko
 My Little Pony: Venskab er ren magi – Applejack
 Duel Masters – Mimi
 Sabrina, the Animated Series – Chloe
 Noddy – Dukke Dina
 Trollz – Topaz 
 Shaman King – Anna
 Koala Brødrene – Jonna
 Jordbær Marie – Regnbue Rikke
 Miss Spider's Sunny Patch Friends – Glimmer
 ICarly 
 Level Up Littlest Petshop Kick Buttowski Lilo & Stitch Pokemon Wizards of Waverly Place''

Eksterne henvisninger 
 

Tegnefilmsdubbere fra Danmark
Stockholm Records

Stockholm Records er et svensk pladeselskab grundlagt i 1992, og som har kontrakt med kunstnere som E-Type, Stakka Bo, The Cardigans og Veronica Maggio.
De oprindelige aktieindehavere solgte deres aktier til Universal Music Group i 1998, og Stockholm Records er dermed i dag reelt en underafdeling af UMG.

Eksterne henvisninger 
 http://www.stockholmrecords.se

Etableret i 1992
Pladeselskaber fra Sverige
Radio Free Europe

Radio Free Europe/Radio Liberty (RFE/RL) er en radio- og kommunikationsorganisation finansieret af den amerikanske Kongres som et antikommunistisk tiltag for at "fremme demokratiske værdier og institutioner ved at sprede faktuelt korrekt information og idéer". Organisationen retter sin virksomhed mod lande i Europa, Asien og Mellemøsten og sender mere end 1.000 timer om ugen på 28 forskellige sprog over kortbølge, AM, FM og over internettet.

Radiostationen blev grundlagt i 1950 af organisationen Nationalkomitéen for et frit Europa. Radio Free Europes hovedkvarter lå i München i Vesttyskland, og stationens sendte sin første kortbølgesending den 4. juli 1950 til Tjekkoslovakiet. Myndighederne i Sovjetunionen og andre socialistiske lande søgte at blokere radiosignalerne med støjsendere.

Organisationen blev finansieret direkte af CIA frem til 1971. Derefter blev den finansieret af den amerikanske kongres. Radiostationen blev en del af CIAs generelle informationskrig mod myndighederne i de socialistiske lande i Østeuropa, og CIA udformede retningslinjer og bestemte, hvordan nyhederne skulle præsenteres.

I 1975 blev Radio Free Europe fusioneret med en anden kongresstøttet organisation, Radio Liberty og blev derefter kendt som Radio Free Europe/Radio Liberty (RFE/RL). Mens Radio Liberty sendte til Sovjetunionen, så rettede Radio Free Europe sin virksomhed mod de øvrige lande i Warszawapagten.

Fra 1985 til 1993 drev organisationen også Radio Free Afghanistan.

Efter Sovjetunionens sammenbrud blev hovedkvarteret flyttet til Prag, og de europæiske operationer blev gradvist reduceret.

Eksterne henvisninger 

 RFERL.org
 http://hoorferl.stanford.edu/rlexhibit/timeline.php[ Hoover Institution Archives: Radio Liberty: 50 Years – Time Line] 
 http://www.osa.ceu.hu/db/fa/300.htm 

Den kolde krig
Radiostationer fra Tyskland
Etableret i 1950
Radiostationer fra USA
Radiostationer fra Tjekkiet
Hagbard Celine

Kaptain Hagbard Celine er en fiktiv/eksisterende person/karakter fra bøgerne/profetierne Illuminatus trilogien af Robert Shea og Robert Anton Wilson, navngivet efter den legandariske vikinghelt Hagbard, der døde for kærligheden. I Schrödinger's kattetrilogi, efterfølgeren til Illuminatus!, skrives det at 'Hagbard Celine' er et pseudonym, og hans rigtige navn er 'Howard Crane'. Da trilogien passerer gennem flere meget forskellige universer er det sandsynligt set i lyset af andre oplysninger at dette ikke er sandt i det univers hvor Illuminatus! og The Historical Illuminatus Chronicles finder sted.

Hagbard Celine er et geni og rejser rundt i en fantastisk ubåd (Leif Ericson).

Litterære personer

de:Illuminatus-Trilogie#Hagbard Celine
Colantonio

Colantonio (født Niccolò di Colantonio 1420, død omkring 1470) var en italiensk maler, aktiv i Napoli 1440-1470. Han var sandsynligvis lærer til Antonello da Messina.

Noter 

Malere fra Italien
Tjek fødsels- og dødsår
Lillehammer kunstmuseum

Lillehammer kunstmuseum er en privat stiftelse, der blev etableret 1. april 1994 som en videreudvikling af den gamle institution Lillehammer bys malerisamling. Den faste samling indeholder malerier og tegninger af blandt andre J.C. Dahl, Hans Gude, Adolph Tidemand, Erik Werenskiold, Eilif Peterssen, Christian Krohg, Frits Thaulow, Edvard Munch, Kristen Holbø, Thorvald Erichsen og Lars Jorde.

Den nuværende institution holder til i et hus tegnet af arkitekten Erling Viksjø som var færdig i 1963 og senere kombineret med et nybyg signeret Snøhetta med kunsthage mellem, formet af Bård Breivik.

Eksterne henvinsinger 
 Museets hjemmeside

Kunstmuseer i Norge
Museer etableret i 1994
Kunstmuseum
Michelson-Morley-eksperimentet

Michelson–Morley experiment er et vigtigt og berømt eksperiment i fysikkens historie, der blev udført i 1887 af Albert Michelson and Edward Morley med det formål at måle Jordens bevægelse i forhold til æteren.

Udførsel af eksperimentet 
Under eksperimentet vil lyset bevæge sig fra lyskilden over imod glaspladen, der er roteret 45° i forhold til lysets bevægelsesretning. Denne glasplade fungerer som
lysdeler, hvilket vil sige at halvdelen af lyset slipper direkte igennem pladen (grøn på illustrationen) imens den anden halvdel reflekteres, så det reflekterede lys står vinkelret på den oprindelige lysstråle (blå på illustrationen). Det lys der slap lige igennem (grøn) og det reflekterede lys (blå), fortsætter nu hver deres bane indtil de rammer hvert sit spejl. På turen tilbage reflekteres noget af lyset fra grøn, imens noget af lyset fra blå fortsætter lige igennem lysdeleren. Dette resulterer i, at de to lysstråler til sidst ender ved teleskopet, hvor de vil danne et interferensmønster hvis der er krusninger i rumtiden.

Dog kunne eksperimentet ikke påvise jordens bevægelse.

Lys
Fysikeksperimenter
Sekretariatet for FN's højkommissær for menneskerettigheder

Sekretariatet for FN’s højkommissær for menneskerettigheder (United Nations Office of the High Commissioner for Human Rights; OHCHR) er et FN-sekretariat der arbejder på global udbredelse og beskyttelse af menneskerettigheder der er garanteret under international lov og angivet i FN's Verdenserklæring om Menneskerettighederne fra 1948.

På opfordring af USA blev OHCHR grundlagt i 1993 af FN's generalforsamling. Sekretariatet har hovedsæde i Genève, Schweiz og er under ledelse af FN’s Højkommissær for Menneskerettigheder, den sydafrikanske højesteretsdommer Navanethem Pillay.

Eksterne henvisninger 
 OHCHR – Official site      

Menneskerettigheder
FN
Etableret i 1993
Microsoft Windows NT 3.1

Windows NT 3.1 er den første version i Windows NT famillien. Systemet blev udgivet den 27. juli 1993.
Versionsnummeret 3.1 blev givet, da Windows NT 3.1 udenpå lignede Windows 3.1

Windows NT 3.1 fandtes i 2 versioner, Windows NT, og Windows NT Advanced Server.

Systemkrav 
Windows NT blev ikke nogen stor succes før version 4.0. En af grundene kan være de dengang høje systemkrav.
 25MHz 386 DX Processor
 12 MB RAM
 75 MB fri harddiskplads
 CD-ROM drev og/eller 3,5" diskettedrev

NT 3.1
Paulo Dias de Novais

Paulo Dias de Novais (født ca 1510, død 9. maj 1589), var en portugisisk opdagelsesrejsende og i øvrigt barnebarn af Bartolomeu Dias.

Opdagelsesrejsende fra Portugal
Aivars Aksenoks

Aivars Aksenoks (født 24. maj 1961) er en lettisk politiker. I perioden 29. marts 2005 – 19. februar 2007 var han borgmester i hovedstaden Riga, hvorefter Jānis Birks efterfulgte ham på posten. Han er en af grundlæggerne af det højreorienterede parti Jaunais laiks (Ny Tid). 

Aksenoks har en ingeniøruddannelse og har jobs på byggeprojekter blandt andet i Vietnam. Han har tidligere været direktør for det statslige trafiksikkerhedsråd (1992–2002) og justitsminister (2003–2004). I sine yngre år var han professionel danser.

Kildehenvisninger 

Politikere fra Letland
Borgmestre i Riga